Polisiebeampte sterf aan diens | Maroela Media
Kol. Lungelo Dlamini, woordvoerder van die polisie, het gesê ses beamptes van De Deur het omstreeks 10:00 toegeslaan op vermeende dwelmhandelaars by Weilers Farm (Majazana). "Twee verdagtes is opgemerk en hulle het weggehardloop. Drie beamptes het hulle agterna gesit en die verdagtes het toe in verskillende rigtings gehardloop," het Dlamini verduidelik.
"Een van die beamptes het een van die verdagtes agternagesit en hulle het in 'n plakkershuis opgeëindig. Die beampte is tydens 'n konfrontasie met 'n skerp voorwerp aangeval en hy het noodlottige beserings opgedoen. Die verdagte het sy dienspistool afgeneem."
Nog twee polisiebeamptes was kort op hulle hakke en het 'n skoot gehoor. "Hulle het dadelik die verdagte met 'n vuurwapen gesien. Hulle het ook 'n skoot afgevuur, maar die verdagte het weggehardloop. Hy het oor 'n paar heinings gespring en uiteindelik geval. Die beamptes het bevind hy het 'n skietwond in sy maag opgedoen. 'n Mes is in sy besit gevind. Hy het die konstabel se vuurwapen in 'n toilet weggesteek."
Die onafhanklike polisieondersoek-direktoraat (Opod) is na die toneel ontbied.
Geen respek vir niks of niemand meer in hierdie land nie. Die regering het reeds die stryd teen misdaad verloor en die SAP en doodgewone hardwerkende wetsgehoorsame burgers betaal elke dag met hulle lewens vir hierdie patetiese ANC regering se totale mislukking en onbevoegdheid om hulle mandaat uit te voer.
Toe moes nòg ñ polisieman sý lewe verloor; & dìt àls te danke aan dwelms!!!
Dit het seker tyd geword dat die betekenis van "mandaat" onder die bevolking bekend gemaak word soos wat met "demokrasie" gebeur het.
Twee nuwe woorde in ca 20 jaar – dink net hoe lank dit gaan kos om by verantwoordelikheid en afgeleide woorde uit te kom.
Dan is sommige mense nog hardleers daarby.
Jammer, inside job
Die polisie het 'n moeilike taak. Moet skelms vang maar as hulle skiet is daar 'n ondersoek omdat 'n skurk se mense regte geskend is. Polisie moet soos skerp skutters opgelei word en eers skiet en dan vra. Ons land kan nie meer misdaad bekostig nie. Skiet dood en maak klaar.